CELEX: 32010R0387
Language: ro
Date: 2010-05-06
Title: Regulamentul (UE) nr. 387/2010 al Comisiei din 6 mai 2010 de modificare a Regulamentului (CE) nr. 1121/2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește cerința referitoare la suprafața minimă pentru plățile tranzitorii pentru fructe și legume în Cipru și schema de plată unică pe suprafață pentru fermierii din Polonia și Slovacia

7.5.2010   
            
            
               RO
            
            
               Jurnalul Oficial al Uniunii Europene
            
            
               L 114/1
            
         REGULAMENTUL (UE) NR. 387/2010 AL COMISIEI
   din 6 mai 2010
   de modificare a Regulamentului (CE) nr. 1121/2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește cerința referitoare la suprafața minimă pentru plățile tranzitorii pentru fructe și legume în Cipru și schema de plată unică pe suprafață pentru fermierii din Polonia și Slovacia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (1), în special articolul 142 literele (c) și (e),
   întrucât:
   
               (1)
            
            
               În temeiul articolului 5 alineatul (1) din Regulamentul (CE) nr. 1121/2009 al Comisiei din 29 octombrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește schemele de ajutor pentru fermieri prevăzute în titlurile IV și V din regulamentul respectiv (2), plățile tranzitorii pentru fructe și legume menționate la articolul 1 alineatul (1) litera (g) din regulamentul respectiv se pot acorda numai pentru suprafețele care au făcut obiectul unei cereri de ajutor pentru cel puțin 0,3 hectare. Prin scrisorile din 18 februarie 2010 și 1 martie 2010, Cipru a informat Comisia cu privire la dimensiunea specifică a exploatațiilor agricole și la structura cererilor de ajutor în ceea ce privește plățile tranzitorii pentru fructe și legume acordate pentru citrice. Drept urmare, suprafața minimă pentru care se acordă acest tip de plată trebuie redusă la 0,1 hectare.
            
         
               (2)
            
            
               Articolul 124 alineatul (1) din Regulamentul (CE) nr. 73/2009 prevede norme care stabilesc suprafața agricolă a noilor state membre inclusă în schema de plată unică pe suprafață prevăzută la articolul 122 din respectivul regulament.
            
         
               (3)
            
            
               În conformitate cu articolul 89 din Regulamentul (CE) nr. 1121/2009, suprafețele agricole pentru Polonia și Slovacia sunt stabilite în anexa VIII la respectivul regulament.
            
         
               (4)
            
            
               Prin scrisoarea din 1 decembrie 2009, Polonia a informat Comisia că și-a revizuit suprafața agricolă utilizată eligibilă pentru schema de plată unică pe suprafață în conformitate cu articolul 124 alineatul (1) din Regulamentul (CE) nr. 73/2009. Revizuirea s-a făcut ca urmare a actualizării sistemului de identificare a parcelelor agricole menționat la articolul 17 din Regulamentul (CE) nr. 73/2009, care a arătat că partea din suprafața agricolă utilizată menținută în bune condiții agricole la 30 iunie 2003 era mai mică decât se estimase anterior. Prin urmare, suprafața agricolă pentru schema de plată unică pe suprafață trebuie redusă la 14 137 000 ha.
            
         
               (5)
            
            
               Prin scrisoarea din 4 ianuarie 2010, Slovacia a informat Comisia că și-a revizuit suprafața agricolă utilizată eligibilă pentru schema de plată unică pe suprafață în conformitate cu articolul 124 alineatul (1) din Regulamentul (CE) nr. 73/2009. Revizuirea este rezultatul experienței dobândite în ultimii ani prin verificarea condițiilor de eligibilitate pentru plata unică pe suprafață în cadrul schemei de plată unică pe suprafață, care a arătat că suprafața agricolă utilizată menținută în bune condiții agricole la 30 iunie 2003 este mai mică decât se estimase anterior. Prin urmare, suprafața agricolă pentru schema de plată unică pe suprafață trebuie redusă la 1 865 000 ha.
            
         
               (6)
            
            
               Prin urmare, Regulamentul (CE) nr. 1121/2009 trebuie modificat în consecință.
            
         
               (7)
            
            
               Modificarea propusă prin prezentul regulament trebuie să se aplice perioadelor de primă care încep la 1 ianuarie 2010.
            
         
               (8)
            
            
               Măsurile prevăzute de prezentul regulament sunt conforme cu avizul Comitetului de gestionare a plăților directe,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1121/2009 se modifică după cum urmează:
   
               1.
            
            
               la articolul 5 alineatul (1), paragraful al treilea se înlocuiește cu următorul text:
               „În cazul Greciei și Ciprului, plățile tranzitorii pentru fructe și legume menționate la articolul 1 alineatul (1) litera (g) se acordă, pentru fiecare tip de cultură, numai pentru suprafețele care au făcut obiectul unei cereri pentru cel puțin 0,1 hectare, în cazurile în care fiecare parcelă cultivată depășește dimensiunea minimă stabilită de statul membru, respectând limita prevăzută la articolul 13 alineatul (9) din Regulamentul (CE) nr. 1122/2009.”;
            
         
               2.
            
            
               anexa VIII se modifică după cum urmează:
               
                           (a)
                        
                        
                           rândul referitor la Polonia se înlocuiește cu următorul text:
                           
                                       „Polonia
                                    
                                    
                                       14 137”;
                                    
                                 
                     
                           (b)
                        
                        
                           rândul referitor la Slovacia se înlocuiește cu următorul text:
                           
                                       „Slovacia
                                    
                                    
                                       1 865”.
                                    
                                 
                     
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Prezentul regulament se aplică cererilor de ajutor depuse pentru perioadele de primă care încep la 1 ianuarie 2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 mai 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 30, 31.1.2009, p. 16.
   
      (2)  JO L 316, 2.12.2009, p. 27.